Crijevna resica

**Crijevne resice**  su male izbočine nalik prstima koje se protežu u lumen tankog crijeva. Svaka je duga približno 0,5–1,6&nbsp;mm (kod ljudi) i ima mnogo mikroresica (zvane vili), koje se projiciraju iz enterociti njegovog epitela,  koji zajedno tvore prugastu ili četkastu granucu. Svaka od ovih mikrovila duga je oko 1&nbsp;µm, otprilike 1.000 puta kraća od pojedine resice. Crijevne resice su mnogo manje od bilo kojeg kružnog nabora u crijevu.

Resice povećavaju unutrašnju površinu crijevnih zidova, čineći veću površinu za apsorpciju. Povećano upijajuće područje je korisno jer probavljeni hranjivi sastojci (uključujući monosaharide i aminokiseline) prelaze u polupropusne resice difuzijom, koja je efikasna samo na malim udaljenostima. Drugim riječima, povećana površina (u kontaktu sa tečnošću u lumenu) smanjuje prosječnu udaljenost koju prelaze molekule hranljivih sastojaka, pa se povećava efikasnost difuzije. Resice su povezane s krvnim sudovima, pa cirkulirajuća krv zatim odvodi te hranjive sastojke širom organizma.

## Struktura
### Mikroanatomija

Gray1059.png|Okomiti presjek psećje resice tankog crijijeva  X 80. (jednoslojni stubasti epitel, obilježen na vrhu.)
Gray1060.png|Poprečni presjek dlačice ljudskog tankog crijeva X 350.a. Temeljna membrana, ovdje se pomalo skupila od epitela b. Laktea.  c. Stubasti epitel  d. Njegova prugasta granica  e. Peharaste ćelije.  f. Leukociti u epitelu  f’. Leukociti ispod epitela  g. Krvni sudovi  h. Mišićne ćelije presječene.
MCT Chicken jejunum oblique.jpg | Projekcija jejunumske sluznice pileta, zasnovana na MicroCT-u. Virtualni blok volumena s vertikalno skraćenim resicama u kosom prikazu; Skala = 0,2&nbsp;mm.
MCT Chicken jejunum horizontal cut.jpg|MicroCT-zasnovana projekcija volumena jejunumske sluznice pileta. Virtualni vodoravni presjek resica, Skala= 0,2&nbsp;mm.

## Funkcija 
Resice i mikrovili povećavaju crijevnu upijajuću površinu približno 30 puta, odnosno 600 puta, pružajući izuzetno efikasnu apsorpciju hranljivih sastojaka u crijevnom  lumenu.

Na površini su i enzimi (enterocitni probavni enzimi) za probavu. Kapilari resica sakupljaju aminokiseline i jednostavne šećere koje unose u krvotok. Lakteali (limfni kapilari) sakupljaju apsorbirane hilomikrone, koji su lipoproteini sastavljeni od triglicerida, holesterola i amfipatičkih proteina, te se kroz limfnu tečnost prenose u ostatak tijela. (Lakteali su limfni sudovi  tankog crijeva koje apsorbiraju probavljene masti).

Resice su specijalizirane za apsorpciju u tankom crijevu jer imaju tanki zid, od jednog sloja ćelija, što omogućava kraći put difuzije. Imaju veliku površinu koja omogućava učinkovitiju apsorpciju masnih kiselina i glicerola u krvotok. Imaju bogatu opskrbu krvlju, kako bi održali gradijent koncentracije.

Intestinal villus simplified.svg|Struktura crijevne resice

## Klinički značaj 
### Atrofija resica
[thumb|Stadiji [celijakija|celijačne bolesti]]
Kod bolesti tankog crijeva, resice se mogu izravnati uslijed posljedica upale, a ponekad mogu i nestati. Ovo pogoršanje poznato je kao vilozna atrofija i često je obilježje celijakija.

## Dodatne slike

Nudemousejejunum EM.jpg|Mikroresice 121	(čupave dlačice) pokazuju elektronske guste plakove (otvorena strelica) na njihovim vrhovima.

## Reference 
## Dopunska literatura
*C.W. Chan, Y.K. Leung and K.W. Chan (2014). "Microscopic anatomy of the vasculature of the human intestinal villus - a study with review". *Eur J Anat*, 18 (4): 291-301.

Kategorija:Probavni sistem
Kategorija:Anatomija čovjeka
Kategorija:Anatomija životinja